**23.04.2021.**

**E-pasta nosaukums**

**Talona aizpildīšanas nosacījumi personām, kurām nav piešķirts Latvijas personas kods**

**E-pasta teksts**

**Nacionālais veselības dienests (turpmāk- Dienests) informē, ka, ir pieņemts Covid-19 infekcijas izplatības pārvaldības likuma papildinājums, kas nosaka sekojošo:**

**49.4 pants. Papildus Veselības aprūpes finansēšanas likumā noteiktajām personu grupām, kurām ir tiesības saņemt veselības aprūpes pakalpojumus valsts obligātās veselības apdrošināšanas ietvaros, un Eiropas Parlamenta un Padomes 2004. gada 29. aprīļa regulā (EK) Nr. 883/2004 par sociālās nodrošināšanas sistēmu koordinēšanu noteiktajām personu grupām, kurām ir tiesības saņemt veselības aprūpes pakalpojumus tādā pašā apjomā kā Latvijā apdrošinātām personām, vakcināciju pret Covid-19 infekciju visā vakcinācijas periodā veic arī personām, kurām ir piešķirta termiņuzturēšanās atļauja Latvijā, Latvijā studējošiem pilna laika ārvalstu studentiem, Latvijā nodarbinātiem Eiropas Savienības iestāžu un aģentūru darbiniekiem un viņu Latvijā dzīvojošajiem ģimenes locekļiem.**

**Ņemot vērā augstāk minēto, Dienests informē, ka, lai nodrošinātu pakalpojumu apmaksu, ambulatorā pacienta talona sadaļā “Valsts” norāda Latviju, savukārt pacienta datu sadaļā jānorāda nepilnais personas kods, t.i., dzimšanas datums un personas koda otrās daļas pirmais cipars, kas atspoguļo gadsimtu (19.gadsimtā dzimušajiem – cipars 0, 20.gadsimtā dzimušajiem – cipars 1, 21.gadsimtā dzimušajiem – cipars 2). Piemēram, ja persona dzimusi 1991.gada 1.janvārī, jānorāda sekojošs nepilnais personas kods 010191-1.**

**Minētais princips (t.i., norāda personas dzimšanas datumu) attiecas arī uz jaunā tipa personas kodiem ārzemniekiem, kas sākas ar “32”.**

